pythainlp/thaigov-v2-corpus-22032023 huggingface dataset:
วันจันทร์ที่ 20 ธันวาคม 2564
​นายศักดิ์สยาม ชิดชอบ รัฐมนตรีว่าการกระทรวงคมนาคม ให้เอกอัครราชทูตสหราชอาณาจักรประจำประเทศไทย เข้าเยี่ยมคารวะเพื่อหารือความร่วมมือด้านการคมนาคมขนส่ง
รวมทั้งแผนงานและนโยบายของกระทรวงคมนาคม โดยมี นางจตุพร เนียมสุข ผู้ช่วยปลัดกระทรวงคมนาคม และนายพิเชฐ คุณาธรรมรักษ์ รองอธิบดีกรมการขนส่งทางราง เข้าร่วมการหารือ
นายศักดิ์สยาม ชิดชอบ รัฐมนตรีว่าการกระทรวงคมนาคม ให้ นายมาร์ค กู้ดดิ้ง (H.E. Mr. Mark Gooding) เอกอัครราชทูตสหราชอาณาจักรประจำประเทศไทยและคณะ เข้าเยี่ยมคารวะในโอกาสเข้ารับตำแหน่ง และหารือในประเด็นความร่วมมือระหว่างกันด้านการคมนาคมขนส่ง รวมทั้งแผนงานและนโยบายของกระทรวงคมนาคม โดยมี นางจตุพร เนียมสุข ผู้ช่วยปลัดกระทรวงคมนาคม และนายพิเชฐ คุณาธรรมรักษ์ รองอธิบดีกรมการขนส่งทางราง เข้าร่วมการหารือ ในวันที่ 20 ธันวาคม 2564 ณ ห้องประชุม 1 กระทรวงคมนาคม
นายศักดิ์สยาม ชิดชอบ กล่าวว่า การคมนาคมขนส่งของประเทศไทยมีบทบาทสำคัญและเป็นส่วนช่วยขับเคลื่อนเศรษฐกิจของประเทศอย่างยั่งยืน ผ่านโครงการด้านคมนาคมขนส่งต่าง ๆ ที่สามารถเชื่อมโยงกันทั้งภายในประเทศและระหว่างภูมิภาค พร้อมผลักดันให้ประเทศไทยเป็นศูนย์กลางด้านการคมนาคมขนส่งของภูมิภาคอาเซียน ซึ่งกระทรวงคมนาคมได้ดำเนินโครงการศึกษาการพัฒนาโครงข่ายทางหลวงพิเศษระหว่างเมืองกับระบบราง (Motorway and Railway Master Plan : MR - Map) โครงการสะพานเศรษฐกิจเชื่อมฝั่งทะเลอันดามันและอ่าวไทย หรือแลนด์บริดจ์ (Land Bridge ชุมพร - ระนอง) เพื่อเชื่อมโยงประเทศไทยกับประเทศเพื่อนบ้านและระหว่างภูมิภาค การจัดตั้งสายการเดินเรือแห่งชาติซึ่งเปิดรับการร่วมลงทุนกับต่างประเทศ เพื่อพัฒนาการขนส่งทางทะเลของไทยให้มีประสิทธิภาพมากยิ่งขึ้น รวมทั้งแผนพัฒนาระบบรางของประเทศไทยทั้งรถไฟทางคู่ รถไฟฟ้าในกรุงเทพฯ ปริมณฑล และการพัฒนาระบบขนส่งมวลชนในเมืองใหญ่ เพื่อสร้างโอกาสทางเศรษฐกิจ การค้า และการลงทุนระหว่างภูมิภาคอย่างยั่งยืนต่อไป โดยประเทศไทยได้เชิญชวนให้นักลงทุน สหราชอาณาจักรที่สนใจมาร่วมลงทุน เพื่อกระตุ้นเศรษฐกิจและกระชับความสัมพันธ์ระหว่างสองประเทศ นอกจากนี้ยังกล่าวถึงความมุ่งมั่นของกระทรวงคมนาคมที่จะน้อมนำนโยบายด้านการผลักดันการขนส่งที่ยั่งยืนและเป็นมิตรต่อสิ่งแวดล้อมของพลเอก ประยุทธ์ จันทร์โอชา นายกรัฐมนตรี แปรไปสู่การปฏิบัติในการนี้ เอกอัครราชทูตฯ ได้กล่าวชื่นชมการพัฒนาโครงการต่าง ๆ ของกระทรวงคมนาคมของประเทศไทย และกล่าวถึงนโยบายด้านคมนาคมขนส่งที่ในหลายมิติมีความสอดคล้องกับของรัฐบาลสหราชอาณาจักร ทั้งด้าน
การขนส่งที่เป็นมิตรต่อสิ่งแวดล้อมด้วยพลังงานทางเลือกใหม่ และการส่งเสริมระบบขนส่งสาธารณะที่มีประสิทธิภาพ รวมถึงการผลักดันให้เกิดระบบคมนาคมขนส่งที่มีประสิทธิภาพในอนาคต
ทั้งนี้ ทางเอกอัครราชทูตฯ ได้มีการหารือถึงความมุ่งมั่นของรัฐบาลสหราชอาณาจักรในการดำเนินนโยบาย Clean Green Initiative (CGI) ซึ่งเป็นครั้งแรกของสหราชอาณาจักรที่จะส่งเสริมและสนับสนุนด้านการเงินให้แก่โครงการของรัฐบาลไทยที่จะดำเนินการเพื่อพัฒนาการขนส่งที่ยั่งยืนและเป็นมิตรต่อสิ่งแวดล้อม รวมทั้งทางสหราชอาณาจักรพร้อมสานต่อการพัฒนาความร่วมมือทางวิชาการระหว่างกันที่มีมาอย่างต่อเนื่อง อาทิ การแลกเปลี่ยนองค์ความรู้แนวทางการก้าวเข้าสู่สังคมคาร์บอนต่ำในภาคคมนาคมขนส่งโดยทั้งสองฝ่ายมีแนวคิดที่จะจัดตั้งคณะทำงานร่วมกันเพื่อพิจารณาแนวทางในการดำเนินการเพื่อขับเคลื่อนการขนส่งด้วยพลังงานสะอาดในประเทศไทยอย่างยั่งยืนต่อไป
วันพฤหัสบดีที่ 4 สิงหาคม 2565
ปลัดมหาดไทย เผยการทำงานของชุด ชรบ. กลไกสำคัญในการรักษาความปลอดภัยในพื้นที่ ย้ำพี่น้องประชาชนเป็นส่วนหนึ่งในการรักษาความสงบเรียบร้อยในพื้นที่ หากพบเห็นสิ่งใดที่เป็นอันตราย แจ้ง..
ปลัดฯ มหาดไทย เผยการทำงานของชุด ชรบ. กลไกสำคัญในการรักษาความปลอดภัยในพื้นที่ ย้ำพี่น้องประชาชนเป็นส่วนหนึ่งในการรักษาความสงบเรียบร้อยในพื้นที่ หากพบเห็นสิ่งใดที่เป็นอันตราย แจ้งสายด่วนศูนย์ดำรงธรรม 1567 ตลอด 24 ชั่วโมง
วันนี้ (4 สิงหาคม 2565) เวลา 08.30 น. ที่กระทรวงมหาดไทย นายสุทธิพงษ์ จุลเจริญ ปลัดกระทรวงมหาดไทยเปิดเผยถึงกรณี ภารกิจการบำบัดทุกข์ บำรุงสุข ของกระทรวงมหาดไทย โดยหนึ่งในภารกิจที่สำคัญคือ ภารกิจในการรักษาความปลอดภัยในพื้นที่ ซึ่งจะต้องอาศัยการทำงานร่วมกันระหว่างส่วนราชการกับภาคีเครือข่ายในพื้นที่
.
นายสุทธิพงษ์ จุลเจริญ ปลัดกระทรวงมหาดไทย กล่าวว่า การทำงานของกระทรวงมหาดไทย ได้นำหลักการ กลไก 3 5 7 มาใช้ พื้นที่ 3 ระดับ ได้แก่ ระดับชุมชน/หมู่บ้าน ระดับจังหวัด และระดับประเทศ 5 กลไก ได้แก่ การประสานงานภาคีเครือข่าย การบูรณาการแผนงานและยุทธศาสตร์ การติดตามหนุนเสริมและประเมินผล การจัดการความรู้ และการสื่อสารสังคม 7 ภาคีเครือข่าย ได้แก่ ภาครัฐ ภาควิชาการ ภาคศาสนา ภาคประชาชน ภาคเอกชน ภาคประชาสังคม และภาคสื่อสารมวลชน สำหรับภารกิจในการรักษาความปลอดภัยในพื้นที่ ที่อำเภอเมืองภูเก็ต จังหวัดภูเก็ต นายสุวิทย์ สุริยะวงค์ นายอำเภอเมืองภูเก็ต ได้มอบหมายให้ นายฐิติชัย เสียมเหล็ก ปลัดอำเภอประจำตำบลรัษฎา ร่วมกับนายชาญชัย ตัณฑวชิระพันธ์ กำนันตำบลรัษฎา นายวิชิต รอดแก้ว ผู้ใหญ่บ้าน พร้อมผู้ช่วยผู้ใหญ่บ้าน และชุดรักษาความปลอดภัยหมู่บ้าน (ชรบ.) จำนวน 4 นาย จัดตั้งด่านชุมชน ออกตรวจตราดูแลความสงบเรียบร้อย และเฝ้าระวังภัยต่าง ๆ ในพื้นที่ พร้อมตักเตือนบุคคลที่มีพฤติกรรมเสี่ยงที่อาจก่อให้เกิดภัย ทั้งร้านค้า ร้านสะดวกซื้อ ตลอดจนพื้นที่พักอาศัยในชุมชนหมู่บ้าน ในช่วงเวลากลางคืน เพื่อป้องกันเหตุร้าย และสร้างความอุ่นใจให้กับพี่น้องประชาชน
.
“จากกรณีดังกล่าว ภารกิจในการรักษาความปลอดภัยในพื้นที่ ไม่ได้เกิดขึ้นเฉพาะพื้นที่ อำเภอเมืองภูเก็ต เพียงพื้นที่เดียว แต่การทำงานของคนมหาดไทยในลักษณะต่างเกิดขึ้นทุกพื้นที่ทั่วประเทศ เรื่องราวดี ๆ ต่าง ๆ เหล่านี้ ล้วนแต่เป็นภารกิจบำบัดทุกข์ บำรุงสุขของกระทรวงมหาดไทย ที่ทำให้พี่น้องประชาชนทุกคนได้มีความอุ่นใจในเวลากลางคืน ไม่ต้องเป็นกังวลว่าจะมีเหตุด่วนเหตุร้ายเพราะมีภาคราชการที่คอยทำหน้าที่ใส่ใจทุกข์สุขของประชาชน” นายสุทธิพงษ์ฯ กล่าว
.
นายสุทธิพงษ์ จุลเจริญ ปลัดกระทรวงมหาดไทย ได้กล่าวเพิ่มเติมว่า อีกหนึ่งภาคประชาสังคมที่เป็นกำลังหลักของกระทรวงมหาดไทย คือ ชุดรักษาความปลอดภัยหมู่บ้าน หรือ ชรบ. ซึ่งหมายถึง ประชาชนในพื้นที่ที่ผ่านการฝึกอบรมตามหลักสูตร ชรบ. และได้รับการแต่งตั้งจากนายอำเภอให้มีหน้าที่ในการรักษาความปลอดภัยของหมู่บ้าน และมีหน้าที่ในการช่วยเหลือเจ้าพนักงานฝ่ายปกครอง ตามกฎหมายว่าด้วยลักษณะการปกครองท้องที่ อาทิ การอยู่เวรรักษาความสงบเรียบร้อยในหมู่บ้าน การตรวจตระเวนรักษาความสงบเรียบร้อย การสืบหาข่าว การเฝ้าระวังสถานการณ์สำคัญ รายงานการเกิดเหตุ หรือภัยต่าง ๆ การป้องกันและปราบปรามการกระทำความผิดทางอาญา การจับกุมผู้กระทำความผิด ตาม ประมวลกฎหมายวิธีพิจารณาคดีทางอาญา การป้องกันและบรรเทาสาธารภัย และหน้าที่อื่น ๆ ตามที่ได้รับการมอบหมายทั้งนี้ หากพี่น้องประชาชนพบเห็นสิ่งใดที่เป็นอันตราย หรือต้องการขอความช่วยเหลือในทุกเรื่อง สามารถโทรฯ สายด่วนศูนย์ดำรงธรรม 1567 ตลอด 24 ชั่วโมง เพื่อผู้ว่าราชการจังหวัด นายอำเภอ ข้าราชการ เจ้าหน้าที่ จิตอาสา และอาสาสมัคร เข้าให้ความช่วยเหลืออย่างทันท่วงที
วันอังคารที่ 15 กุมภาพันธ์ 2565
นายกฯ ชื่นชม สกีทีมชาติไทยคว้าอันดับ 4 ของทวีปเอเชียในการแข่งขันกีฬาโอลิมปิก ฤดูหนาว ปักกิ่ง 2022 (Olympic Games Beijing 2022) พร้อมส่งเสริมนักกีฬาไทยในเวทีระดับโลก
นายกฯ ชื่นชม สกีทีมชาติไทยคว้าอันดับ 4 ของทวีปเอเชียในการแข่งขันกีฬาโอลิมปิก ฤดูหนาว ปักกิ่ง 2022 (Olympic Games Beijing 2022) พร้อมส่งเสริมนักกีฬาไทยในเวทีระดับโลก
วันที่ 15 กุมภาพันธ์ 2565 นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ร่วมชื่นชมและยินดีกับนักสกีทีมชาติไทยในการแข่งขันกีฬาโอลิมปิกฤดูหนาว ปักกิ่ง 2022 (Olympic Games Beijing 2022) ครั้งที่ 24 ณ กรุงปักกิ่ง สาธารณรัฐประชาชนจีน ระหว่างวันที่ 4-20 กุมภาพันธ์ 2565 ซึ่งล่าสุด นายนิโคล่า ซานอน สามารถรักษามาตรฐานและทำผลงานได้อย่างยอดเยี่ยมตามเป้าหมายที่คาดหวังไว้ ด้วยการติดอันดับที่ 4 ของทวีปเอเชีย และเป็นอันดับที่ 38 ของโลก จากนักกีฬาทั้งหมด 87 คน ด้วยเวลา 1 นาที 20.83 วินาที เวลารวมสองรอบ 2 นาที 38.36 วินาที ในรายการการแข่งขัน อัลไพน์สกี ชาย ประเภทไจแอนท์ (Alpine skiing: Men's giant slalom) ด้าน นางสาวคาเรน จันเหลือง สามารถทำอันดับได้ที่ 63 จากเดิมอันดับ 84 ด้วยเวลารวม 33 นาที 14 วินาที ในรายการการแข่งขัน สกี ครอสคันทรี ประเภท คลาสสิก หญิง ระยะ 10 กิโลเมตร (Cross-country skiing: Women's 10km classic)
โฆษกรัฐบาลกล่าวเพิ่มเติมว่า นักกีฬาทีมชาติไทยทั้งสองผ่านการเข้าแข่งขันเป็นสมัยที่ 2 หลังจากได้แข่งขันในกีฬาโอลิมปิกฤดูหนาว เกาหลีใต้ 2018 ซึ่งนับเป็นระยะกว่า 4 ปี ที่นักกีฬาได้ฝึกฝน พัฒนาทักษะมาอย่างต่อเนื่อง แสดงให้เห็นถึงผลสำเร็จจากการเตรียมความพร้อมผ่านประสบการณ์และพัฒนาการที่เพิ่มขึ้นในทุกด้าน โดยได้รับการสนับสนุนจากรัฐบาลและการกีฬาแห่งประเทศไทยได้ให้การส่งเสริมอย่างเต็มศักยภาพ ซึ่งทางรัฐบาลพร้อมสนับสนุนกีฬาไทยทุกประเภททั้งในระดับประเทศและในระดับโลก
“นายกฯ ชื่นชมและเห็นถึงความมุ่งมั่นตั้งใจของนักกีฬาทีมชาติไทย ตลอดจนทีมงานที่เกี่ยวข้อง ทุกคนล้วนสร้างชื่อเสียงและความภาคภูมิใจให้กับประเทศไทย แม้ว่าจะไม่ได้รับเหรียญรางวัล แต่ก็น่าชื่นชมเพราะมีผลงานที่ดี ทั้งนี้ รัฐบาลยินดีให้การสนับสนุนและต่อยอดทักษะของนักกีฬาทุกประเภทให้สามารถเข้าแข่งขันได้ในเวทีระดับโลก พร้อมขอส่งกำลังใจให้นักกีฬาทุกคนในการแข่งขันรอบต่อไป เชื่อมั่นว่าความสำเร็จครั้งนี้จะจุดประกายและเป็นแรงบันดาลใจให้กับในักกีฬาไทยในการแข่งขันประเภทอื่นๆ ด้วย” นายธนกรฯ กล่าว
โปรแกรมการแข่งขันของนักกีฬาทีมชาติไทยเหลืออีกทั้งหมด 2 รายการ โดยนายมรรค จันเหลือง จะเข้าแข่งขันอีก 1 รายการ คือ ฟรีสไตล์ 50 กิโลเมตร ในวันที่ 19 กุมภาพันธ์ 2565 และนายนิโคล่า ซานอน จะเข้าแข่งขันอีก 1 รายการ คือ อัลไพน์ slalom ในวันที่ 16 กุมภาพันธ์ 2565 ซึ่งถ่ายทอดสดผ่านทาง T Sports 7 ระบบดิจิทัล ของการกีฬาแห่งประเทศไทยและช่องทางอื่น ๆ
วันจันทร์ที่ 30 พฤษภาคม 2565
ปลัดดีอีเอส ร่วมเดินแบบกิตติมศักดิ์ ในงานมหกรรมผ้าไหม ไหมไทยสู่เส้นทางโลก ครั้งที่ 11
ปลัดดีอีเอส ร่วมเดินแบบกิตติมศักดิ์ ในงานมหกรรมผ้าไหม ไหมไทยสู่เส้นทางโลก ครั้งที่ 11
เมื่อวันที่28พฤษภาคม2565นางสาวอัจฉรินทร์พัฒนพันธ์ชัยปลัดกระทรวงดิจิทัลเพื่อเศรษฐกิจและสังคมเข้าร่วมเดินแบบกิตติศักดิ์ในนามตัวแทนรัฐบาลไทยพร้อมด้วยรัฐมนตรีว่าการกระทรวงวัฒนธรรมปลัดกระทรวงต่างๆเอกอัครราชทูตและภริยาประเทศต่างๆประจำประเทศไทยในงานมหกรรมผ้าไหมไหมไทยสู่เส้นทางโลกครั้งที่11เฉลิมพระเกียรติสมเด็จพระนางเจ้าสิริกิติ์พระบรมราชชนนีพันปีหลวงเนื่องในโอกาสมหามงคลเฉลิมพระชนมพรรษา90พรรษาณหอประชุมกองทัพเรือโดยมีศาสตราจารย์ดร.วิษณุเครืองามรองนายกรัฐมนตรีเป็นประธานในพิธีเปิดงานฯซึ่งงานมหกรรมผ้าไหมครั้งนี้เป็นการออกแบบและตัดเย็บชุดผ้าไหมไทยโดยฝีมือคณะอาจารย์นิสิตและนักศึกษาจากมหาวิทยาลัย20แห่งและวิทยาลัยการอาชีวศึกษา40แห่งนำเสนอให้ชาวต่างชาติได้แก่คณะทูตานุทูตจากสถานทูต77แห่งกงสุลกิตติมศักดิ์23แห่งทำให้ปีนี้มีผู้เข้าร่วมโครงการรวมเป็นจำนวน100ประเทศนับเป็นการแสดงพลังและความสามารถของเยาวชนคนรุ่นใหม่ให้ชาวไทยและชาวต่างประเทศได้รับรู้ถึงความสวยงามของผ้าไหมเอกลักษณ์วัฒนธรรมไทยและเป็นการส่งเสริมSoft Powerให้กับประเทศไทย
*************
วันอังคารที่ 1 มีนาคม 2565
ครม.รับทราบรายงานคืบหน้าการแก้ไขปัญหาบริษัท การบินไทย จำกัด  (มหาชน)
ครม.รับทราบรายงานคืบหน้าการแก้ไขปัญหาบริษัท การบินไทย จำกัด  (มหาชน)
นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวันที่ 1 มีนาคม 2565 ว่า ครม.รับทราบรายงานความคืบหน้าการดำเนินงานของคณะกรรมการติดตามการดำเนินการแก้ไขปัญหาบริษัท การบินไทย จำกัด (มหาชน) ซึ่งได้การดำเนินการตามแผนฟื้นฟูกิจการ อาทิ
1. ปรับฝูงบิน โดยลดจำนวนเครื่องบินเก่าที่ไม่มีประสิทธิภาพหรือไม่คุ้มทุนจากจำนวน 116 ลำ เหลือจำนวน 58 ลำ
2. ปรับโครงสร้างธุรกิจของบริษัท โดยปรับลดค่าใช้จ่ายบุคลากรจำนวน 23,100 ล้านบาทต่อปี เมื่อเทียบกับปี 2562 รวมทั้งปรับกระบวนการทำงาน ปรับลดค่าเช่า/เช่าซื้ออากาศยาน ลดแบบเครื่องบินจาก 8 ประเภท เหลือ 4 ประเภท และการปรับปรุงข้อบังคับการทำงาน
3. ปรับโครงสร้างและลดขนาดองค์กร โดยลดขนาดองค์กรตั้งแต่ระดับผู้บริหารจนถึงระดับพนักงานเหลือ 15,200 คน จากเดิมในปี 2562 มีพนักงาน 29,500 คน ทำให้ค่าใช้จ่ายในเดือนสิงหาคม 2564 มีเหลือเพียง 750 ล้านบาท จากเดิมที่มีค่าใช้จ่ายต่อเดือนประมาณ 2,675 ล้านบาท ปัจจุบันอยู่ระหว่างการปรับลดจำนวนพนักงานเพิ่มเติมเพื่อให้เป็นไปตามเป้าหมาย
4. การดำเนินโครงการริเริ่มปฏิรูปธุรกิจ โดยเฉพาะโครงการลดค่าใช้จ่ายและโครงการเพิ่มรายได้ ซึ่งภายในปี 2565 บริษัท การบินไทย จำกัด ได้กำหนดเป้าหมายลดค่าใช้จ่ายจำนวน 53,000 ล้านบาทต่อปี
5. การหารายได้จากช่องทางอื่น โดยการขนส่งและจำหน่ายสินค้าและอาหารอื่นที่นอกเหนือจากการจำหน่ายอาหารบนอากาศยาน
6. วางแผนเครือข่ายเส้นทางบินสู่เมืองสำคัญในแต่ละภูมิภาค โดยอาศัยความร่วมมือกับสายการบินพันธมิตรเชื่อมต่อเที่ยวบินและเมืองรองในภูมิภาคนั้น ๆ รวมถึงทวีปอเมริกา เพื่อขยายโอกาสในการหารายได้ ทั้งนี้ ในอนาคตหากสถานการณ์โรคโควิด19 ดีขึ้น อาจมีการปรับแผนการบินให้สอดคล้องและเหมาะสมต่อไป
7. การจำหน่ายทรัพย์สินรองที่ดำเนินการเสร็จแล้ว ได้แก่ การขายหุ้นบริษัทย่อย ที่ดินพร้อมสิ่งปลูกสร้างอาคารศูนย์ฝึกอบรมหลักสี่ และที่ดินและอาคารในจังหวัดเชียงใหม่ จังหวัดภูเก็ต และสำนักงานหลานหลวง ส่วนที่อยู่ระหว่างดำเนินการขาย คือ อสังหาริมทรัพย์ในประเทศและต่างประเทศและอากาศยานที่บริษัทไม่ประสงค์จะใช้งาน
8. เร่งจัดหาแหล่งเงินทุนในรูปแบบของสินเชื่อใหม่ ซึ่งต้องได้รับการสนับสนุนเพื่อนำมาใช้ในการรักษาสภาพคล่องในปีงบประมาณ 2564-2565
9. ปรับโครงสร้างหนี้ตามกรอบแผนฟื้นฟูกิจการ โดยบริษัท การบินไทย จำกัด ได้ขยายเวลาการชำระหนี้ การพักชำระหนี้และดอกเบี้ย การปรับลดหนี้ในส่วนภาระดอกเบี้ย การเจรจาปรับลดภาระผูกพันตามสัญญา และการเพิ่มทางเลือกในการชำระหนี้เช่น การใช้บัตรกำนัลแทนเงินสด
นางสาวรัชดากล่าวด้วย บริษัท การบินไทย จำกัด (มหาชน) ได้เร่งจัดหาแหล่งเงินทุนในรูปแบบของสินเชื่อใหม่วงเงิน 2.5 หมื่นล้านบาท จากสถาบันการเงิน (จากเดิมที่ประมาณการณ์วงเงินสินเชื่อไว้ 50,000 ล้านบาท) เพื่อนำมาเป็นเงินทุนสนับสนุนการฟื้นฟูกิจการในปี 2565 คาดว่าจะลงนามสัญญาสินเชื่อใหม่ได้ภายในเดือน มี.ค. 2565 นี้ รวมถึงจัดทำร่างแก้ไขแผนฟื้นฟูกิจการ โดยปรับปรุงสาระสำคัญเรื่องโครงสร้างสินเชื่อใหม่ที่ไม่ก่อภาระต่อภาครัฐในการสนับสนุน และการปรับโครงสร้างทุนซึ่งจะทำให้ส่วนของผู้ถือหุ้นกลับมาเป็นบวกได้เร็วขึ้น โดยบริษัทจะยื่นการแก้ไขแผนต่อเจ้าพนักงานพิทักษ์ทรัพย์ตามขั้นตอนของกฎหมายภายในเดือน มี.ค.นี้ เช่นเดียวกัน
วันจันทร์ที่ 6 มิถุนายน 2565
รมว.สุชาติ ร่วมคณะนายก ลุยยกระดับทักษะอาชีวะ สู่แรงงาน หนุนท่องเที่ยวภูเก็ตหลังเปิดประเทศเต็มรูปแบบ
รมว.สุชาติ ร่วมคณะนายก ลุยยกระดับทักษะอาชีวะ สู่แรงงาน หนุนท่องเที่ยวภูเก็ตหลังเปิดประเทศเต็มรูปแบบ
เมื่อวันที่6มิถุนายน2565นายสุชาติชมกลิ่นรัฐมนตรีว่าการกระทรวงแรงงานร่วมคณะของพล.อ.ประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมในโอกาสที่นายกรัฐมนตรีลงพื้นที่จังหวัดภูเก็ตเพื่อมอบนโยบายการจัดการศึกษาแบบมีส่วนร่วมและเป็นสักขีพยานในพิธีลงนามบันทึกข้อตกลงเอ็มโอยูว่าด้วยความร่วมมือการพัฒนาการศึกษาอย่างยั่งยืนเยี่ยมชมนิทรรศการการขับเคลื่อนการศึกษาสู่ทักษะอาชีพและการมีงานทำณโรงเรียนพุทธมงคลนิมิตถ.เยาวราชต.ตลาดใหญ่อ.เมืองภูเก็ตจ.ภูเก็ตโดยมี นายสุเทพชิตยวงษ์เลขานุการรัฐมนตรีว่าการกระทรวงแรงงานนางเธียรรัตน์นะวะมะวัฒน์โฆษกกระทรวงแรงงาน(ฝ่ายการเมือง)นายไพโรจน์โชติกเสถียรอธิบดีกรมการจัดหางานนายประทีปทรงลำยองอธิบดีกรมพัฒนาฝีมือแรงงานนายนิยมสองแก้วอธิบดีกรมสวัสดิการและคุ้มครองแรงงานนายบุญสงค์ทัพชัยยุทธ์เลขาธิการสำนักงานประกันสังคมพร้อมด้วยผู้บริหารระดับสูงกระทรวงแรงงานร่วมต้อนรับนายณรงค์วุ่นซิ้วผู้ว่าราชการจังหวัดภูเก็ตกล่าวต้อนรับ
โอกาสนี้นายกรัฐมนตรีได้พบปะกลุ่มแรงงานนอกระบบและให้กำลังใจแกนนำอาสาสมัครแรงงานระดับตำบลและเครือข่ายด้านแรงงานของจังหวัดภูเก็ตที่มาร่วมต้อนรับซึ่งอาสาสมัครแรงงานเหล่านี้เป็นผู้เชื่อมประสานภารกิจของกระทรวงแรงงานไปสู่พื้นที่เป็นผู้ที่มีความเสียสละอุทิศตนเพื่อส่วนรวมทำงานใกล้ชิดกับพี่น้องประชาชนในชุมชนในการนำภารกิจประสานการให้บริการด้านแรงงานเพื่อให้ประชาชนมีงานทำมีทักษะฝีมือมีอาชีพมีรายได้ได้รับการคุ้มครองและมีหลักประกันทางสังคมที่ยั่งยืนอีกด้วยจากนั้นนายสุชาติชมกลิ่นรมว.แรงงานได้นำนายกรัฐมนตรีและคณะเข้าเยี่ยมชมบูธการให้บริการของหน่วยงานในสังกัดกระทรวงแรงงานจังหวัดภูเก็ตได้แก่การสาธิตการทดสอบมาตรฐานฝีมือแรงงานสาขาพนักงานบริการอาหารและเครื่องดื่มระดับ1โดยสถาบันพัฒนาฝีมือแรงงงาน21ภูเก็ตการให้ความรู้สิทธิประโยชน์ผู้ประกันตนมาตรา40และเครือข่ายบวรบ้านวัดโรงเรียนโรงงานของสำนักงานประกันสังคมจังหวัดภูเก็ตการแนะแนวอาชีพและสาธิตการประกอบอาชีพอิสระเมนูการชงชาชักของสำนักงานจัดหางานจังหวัดภูเก็ตเป็นต้นจากนั้นรมว.แรงงานยังได้ร่วมคณะนายกรัฐมนตรีไปยังโรงแรมบียอนด์รีสอร์ทกะตะอ.เมืองภูเก็ตจ.ภูเก็ตเพื่อร่วมพิธีเปิดการสัมมนากำหนดยุทธศาสตร์การท่องเที่ยวประเทศไทย(Thailand Tourism Congress 2022)โดยนายกรัฐมนตรีได้กล่าวปาฐกถาพิเศษเรื่องยุทธศาสตร์การยกระดับการท่องเที่ยวไทยสู่การท่องเที่ยวคุณภาพที่ยั่งยืนอีกด้วย
นายสุชาติกล่าวว่าท่านพล.อ.ประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมได้กล่าวชื่นชมและให้กำลังใจพี่น้องผู้ใช้แรงงานว่าแรงงานทุกคนเป็นพลังสำคัญในการขับเคลื่อนเศรษฐกิจให้เจริญก้าวหน้ารัฐบาลและกระทรวงแรงงานได้ให้ความสำคัญในการพัฒนาทักษะฝีมือให้เป็นแรงงานที่มีคุณภาพสูงมีคุณธรรมเป็นที่ต้องการของนายจ้างผู้ประกอบการโดยการร่วมมือกับสถาบันการศึกษาตั้งแต่ระดับอาชีวะเพื่อยกระดับทักษะฝีมือแรงงานสู่ทักษะอาชีพและการมีงานทำของนักเรียนนักศึกษารวมถึงประชาชนในพื้นที่ให้มีอาชีพมีรายได้มีหลักประกันความมั่นคงทางสังคมอันจะเป็นการเสริมสร้างความเชื่อมั่นแก่ผู้ประกอบการสอดคล้องนโยบายเปิดประเทศต้อนรับนักท่องเที่ยวได้เข้ามาในประเทศไทยโดยเฉพาะจังหวัดภูเก็ตเป็นเมืองท่องเที่ยวชั้นนำที่ในแต่ละปีมีนักท่องเที่ยวจากทั่วทุกมุมโลกให้ความสนใจมาท่องเที่ยวเป็นจำนวนมากทำให้เกิดรายได้เป็นเม็ดเงินมหาศาลและช่วยเพิ่มขีดความสามารถในการแข่งขันของประเทศอีกด้วย
+++++++++++++++++++
กองเผยแพร่และประชาสัมพันธ์
6มิถุนายน2565
วันศุกร์ที่ 27 สิงหาคม 2564
สธ. กำชับ รพ.เอกชนห้ามปฏิเสธการรักษาหญิงตั้งครรภ์ในการดูแลติดโควิด-19 ฝ่าฝืนมีความผิดตาม กม.
....
กรมสนับสนุนบริการสุขภาพ (สบส.) กระทรวงสาธรณสุข กำชับสถานพยาบาลเอกชนที่ผู้ป่วยฝากครรภ์ไว้ หากตรวจพบว่าหญิงตั้งครรภ์ในการดูแลป่วยด้วยโรคโควิด-19 ต้องรักษาอย่างทันท่วงที และห้ามปฏิเสธการรักษา
.
กรณีที่ไม่สามารถรักษาพยาบาล /คลอดฉุกเฉินได้ในขณะนั้น จะต้องส่งต่อผู้ตั้งครรภ์ไปยังสถานพยาบาลอื่น ตามความเหมาะสม ห้ามทอดทิ้งให้ผู้ป่วยหาที่รักษาเอง
.
ส่วนค่าใช้จ่ายในการรักษานั้น ให้สถานพยาบาลเบิกจ่ายตามหลักเกณฑ์ ค่าใช้จ่าย ตามพ.ร.บ.ว่าด้วยโรคติดต่ออันตรายกรณีโรคโควิด-19
.
หากสถานพยาบาลเอกชนใดไม่ปฏิบัติตาม ต้องระวางโทษจำคุกไม่เกิน 2 ปี หรือปรับไม่เกิน 40,000 บาท หรือทั้งจำทั้งปรับ
.
กรณีพบเห็นการเรียกเก็บค่าใช้จ่าย หรือปฏิเสธการรักษาผู้ป่วยฉุกเฉินวิกฤติของสถานพยาบาลเอกชน ในพื้นที่กรุงเทพฯ สามารถร้องเรียนได้ที่สายด่วน กรม สบส. โทร. 1426
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
วันพุธที่ 5 มกราคม 2565
รัฐมนตรีว่าการกระทรวงยุติธรรม ส่งหมายจับนักค้ายาเสพติดสำคัญหลบหนีให้ สปป.ลาวช่วยล่าตัว
รัฐมนตรีว่าการกระทรวงยุติธรรม ส่งหมายจับนักค้ายาเสพติดสำคัญหลบหนีให้ สปป.ลาวช่วยล่าตัว ยันไทยพร้อมร่วมมือสนับสนุนงบฯ-อุปกรณ์ ขอบคุณลาวเป็นมิตรที่ดีร่วมมือจนสกัดขบวนการส่งออก
เมื่อวันที่ 24 ธ.ค. 2564 เวลา 13.30 น. ที่กลางสะพานมิตรภาพไทย-ลาว จังหวัดหนองคาย นายสมศักดิ์ เทพสุทิน รัฐมนตรีว่าการกระทรวงยุติธรรม พร้อมด้วย นายมนต์สิทธิ์ ไพศาลธนวัฒน์ ผู้ว่าราชการจังหวัดหนองคาย นายวิชัย ไชยมงคล เลขาธิการ ป.ป ส. พล.ต.ต พุฒิพงศ์ มุสิกูล ผู้บังคับการตำรวจภูธรจังหวัดหนองคาย พล.ต.ต.ธนรัชน์ สอนกล้า ผู้บังคับการตำรวจปราบปรามยาเสพติด 2 พ.อ.วีระพงษ์ คำสิทธิ์ รอง ผอ.การรักษาความมั่นคงภายในจังหวัดหนองคาย ได้มอบหมายจับผู้ต้องหาคดียาเสพติดรายสำคัญที่หลบหนีจากประเทศไทยไปยัง สปป.ลาว เพื่อขอความร่วมมือให้ช่วยสืบสวนจับกุม โดยมี พล.จัตวา สีพัน พุดทะวง หัวหน้าคณะผู้แทนฝ่าย สปป.ลาว หัวหน้ากรมทหารชายแดน พ.อ.อินปง จันทะวงสา เลขาธิการ LCDC พ.ท.พุดสะหวาด สูนทะลา รองเลขาธิการ LCDC และพ.ต.สินบันดิด สีปะเสิด รองผอ.สำนักงานต่างประเทศ LCDC รับมอบหนังสือ
โดยก่อนการมอบหนังสือ ได้มีการหารือผ่านวีดีโอคอนเฟอเร็นซ์ได้มีการพูดคุยหารือถึงประมวลกฎหมายยาเสพติดฉบับใหม่ของไทย ที่เน้นการยึดทรัพย์ตัดวงจรเครือข่ายยาเสพติด ที่ทาง สปป.ลาวได้ชื่นชมวิธีการทำงาน การขยายผลยึดทรัพย์ตัดวงจรยาเสพติด การพูดคุยกฎหมายยาเสพติด ที่ไทยกำลังตื่นตัวในการอบรมเจ้าหน้าที่ โดยนายสมศักดิ์ กล่าวว่า สถานการณ์เรื่องยาเสพติดระหว่างไทยและลาวดีขึ้นมาก ตนต้องขอขอบคุณความร่วมมือที่ดีระหว่างกัน จนนำไปสู่การจับกุมเครือข่ายจนสกัดกั้นยาเสพติดไม่ให้นำส่งออกไปยัง ออสเตรเลียและไต้หวัน และประเทศไทยยืนยันที่จะสนับสนุนงบประมาณและความร่วมมือให้กับ สปป.ลาว เช่น อุปกรณ์การตรวจยา และทาง สปป.ลาวก็ได้ขอบคุณไทย ที่เป็นเพื่อนบ้านที่ดีมาตลอด และทาง สปป.ลาวได้มีการพัฒนากฎหมายในลักษณะเดียวกับของไทย ให้ยึดอายัด นอกจากนี้ สปป.ลาว ยังได้เชิญไทยร่วมประชุมทวิภาคีในปีหน้าอีกด้วย ซึ่งนอกจากเรื่องปัญหายาเสพติดแล้ว ยังได้มีการพูดคุยถึงเรื่องอื่นๆด้วย เช่น การพัฒนาแหล่งท่องเที่ยวในอาเซียน และระบบการขนส่ง
วันจันทร์ที่ 11 กรกฎาคม 2565
ศบค. เห็นชอบมาตรการบริหารสถานการณ์โควิด-19 ในระยะหลังการระบาดใหญ่
วันเสาร์ที่ 9 กรกฎาคม 2565
ต่อจากนี้ไป ขอเชิญรับฟังไทยคู่ฟ้า ค่ะ
ศบค.ขยายระยะเวลาประกาศสถานการณ์ฉุกเฉินทั่วราชอาณาจักร ต่อไปอีก 2 เดือน คือ 1 ส.ค.- 30 ก.ย.2565 พร้อมเห็นชอบในหลักการมาตรการบริหารจัดการสถานการณ์โรคโควิด-19 ในระยะหลังการแพร่ระบาดใหญ่ เช่น เร่งฉีดวัคซีนเข็มกระตุ้นแก่กลุ่มเสี่ยงเจ็บป่วยรุนแรงให้ได้อย่างน้อยร้อยละ 60 เฝ้าระวังการระบาดเป็นกลุ่มก้อนและผู้ป่วยปอดอักเสบ ปรับแนวทางการดูแลรักษาแบบผู้ป่วยนอก ดูแลผู้ป่วยที่เสี่ยงอาการรุนแรง และผู้มีภาวะ Long Covid ส่งเสริมมาตรการ Universal Prevention และ Covid Free Setting ในทุกภาคส่วน เพื่อคงมาตรการป้องกันและควบคุมโรคโควิด-19 ให้มีประสิทธิภาพ เป็นเอกภาพ และสามารถควบคุมสถานการณ์ได้อย่างทันท่วงทีหากเกิดการระบาดรุนแรงขึ้นอีกครั้ง
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันศุกร์ที่ 23 กรกฎาคม 2564
ต้นแบบอุตสาหกรรมเรือผลักดันโคลน: ต่อยอดองค์ความรู้เพื่อใช้ประโยชน์ ในการฟื้นฟูพัฒนาคูคลอง
พลเอก ณัฐ อินทรเจริญ ปลัดกระทรวงกลาโหม เป็นประธานในพิธีรับมอบต้นแบบอุตสาหกรรมเรือผลักดันโคลนเพื่อความมั่นคงทางธรรมชาติและสิ่งแวดล้อม
ระหว่าง สถาบันเทคโนโลยีป้องกันประเทศ และศูนย์การอุตสาหกรรมป้องกันประเทศและพลังงานทหาร ณ คลองคูเมืองเดิม เขตพระนคร กรุงเทพ ฯ
การวิจัยและพัฒนาโครงการจัดสร้างต้นแบบอุตสาหกรรมเรือผลักดันโคลน เพื่อความมั่นคงทางธรรมชาติและสิ่งแวดล้อม ระหว่าง สถาบันเทคโนโลยีป้องกันประเทศ และศูนย์อุตสาหกรรมป้องกันประเทศและพลังงานทหาร เป็นการออกแบบลักษณะแบบสองท้อง เพื่อให้มีแรงผลักความดันที่ท้องน้ำให้โคลนตะกอนกระจายตัว ระบายน้ำได้ดีขึ้น และทำให้ตะกอนใต้ท้องน้ำรวมตัวกันแล้วกำจัดออกไป ซึ่งเป็นการลดสาเหตุของการเกิดน้ำเสียโดยตรง
นับเป็นจุดเริ่มต้นในการขับเคลื่อนโครงการจัดสร้างต้นแบบเครื่องผลักดันโคลนร่วมกันระหว่าง สทป. และ ศอพท. เพื่อต่อยอดองค์ความรู้ ส่งเสริม และสนับสนุนอุตสาหกรรมภายในประเทศ อันจะนำมาซึ่งประโยชน์ต่อภาคอุตสาหกรรมไทยในอนาคต
วันจันทร์ที่ 8 พฤศจิกายน 2564
รมว.ยุติธรรม เล็งเซ็น MOU โรงเรียนเดินเรือ ส่งผู้พักโทษสวมกำไล EM ล็อตแรก 40 คน ทำงานเรือขนส่งสินค้า เปิดอบรมมีที่พักให้ฟรี ชี้หากช่วยฝึกอาชีพ-หางานให้ทำช่วยลดการกลับมาทำผิดซ้ำ
นายสมศักดิ์ เทพสุทิน รัฐมนตรีว่าการกระทรวงยุติธรรม พร้อมด้วย น.ส.ณัฐธ์ภัสส์ ยงใจยุทธ ผู้ช่วย รมว.ยุติธรรม นายวิตถวัลย์ สุนทรขจิต อธิบดีกรมคุมประพฤติ นายสิทธิ สุธีวงศ์ รองอธิบดีกรมราชทัณฑ์ และตัวแทนจากโรงเรียนสยามการเดินเรือ ร่วมประชุมหารือถึงแนวทาง
เมื่อวันที่ 8 พฤศจิกายน 2564 เวลา 10.30 น. ที่กระทรวงยุติธรรม นายสมศักดิ์ เทพสุทิน รัฐมนตรีว่าการกระทรวงยุติธรรม พร้อมด้วย น.ส.ณัฐธ์ภัสส์ ยงใจยุทธ ผู้ช่วย รมว.ยุติธรรม นายวิตถวัลย์ สุนทรขจิต อธิบดีกรมคุมประพฤติ นายสิทธิ สุธีวงศ์ รองอธิบดีกรมราชทัณฑ์ และตัวแทนจากโรงเรียนสยามการเดินเรือ ร่วมประชุมหารือถึงแนวทางการให้ผู้ต้องขังที่ถูกพักโทษไปทำงานบนเรือพาณิชย์
นายสมศักดิ์ กล่าวว่า ตนได้รับการประสานจาก โรงเรียนสยามการเดินเรือว่ามีตำแหน่งงานที่รับผู้ต้องขังได้ ซึ่งตรงกับความต้องการของเราที่อยากหางานให้ผู้พ้นโทษ เพราะเมื่อมีงาน มีเงิน พวกเขาจะไม่กลับไปทำผิดซ้ำอีก ซึ่งเราจะต้องมีการวางแนวทางว่าจะให้ผู้พักโทษมีกรอบการทำงานอย่างไร ซึ่งกรมราชทัณฑ์และกรมคุมประพฤติต้องหารือร่วมกัน ทำอย่างไรให้ผู้ต้องขังทำงานได้ เรามีสมุทรปราการโมเดล ผู้ต้องขังทำงานในโรงงานซึ่งอยู่กับที่ แต่การลงเรือต้องมีการเดินทาง โดยเส้นทางการเดินเรือจะมี 3 ประเภท คือ 1. การเดินเรือในประเทศ 2. การเดินเรือระหว่างประเทศแบบใกล้ฝั่งในแถบอาเซียน และ 3. การเดินเรือระหว่างประเทศ และพนักงานจะมีแบบพนักงานประจำจะมีวันหยุด 7 วันต่อเดือน และพนักงานแบบจ้างเหมาที่มีสัญญา 6-9 เดือน ซึ่งต้องอยู่กับเรือตลอด โดยจากข้อกฎหมายเราอาจจะเริ่มจากการเดินเรือภายในประเทศก่อน และอาจจะใช้สัญญาแบบจ้างเหมา คงต้องค่อยๆเป็นค่อยไป
นายสมศักดิ์ กล่าวอีกว่า ในส่วนของแรงงานจากกรมราชทัณฑ์ เราจะใช้ผู้พักโทษด้วยเหตุพิเศษที่สวมกำไล EM จะมีการเปิดรับสมัครและหากผู้ต้องขังที่มีความสามารถทางด้านภาษาอังกฤษที่เราเปิดอบรมในเรือนจำอยู่แล้ว จะได้รับการพิจารณาเป็นพิเศษ ซึ่งตรงนี้จะไม่มีผู้ต้องขังในกลุ่มบัวใต้ตมหรือพวกคดีรุนแรง เพราะคนเหล่านี้จะไม่ได้รับการพักโทษ ล็อตแรกทางโรงเรียนประสานมาว่าต้องการ 40 คน เพื่อนำไปฝึกอบรมประมาณ 1 เดือน มีที่พักและอาหารให้และค่าใช้จ่ายในการอบรมจะมีบริษัทเดินเรือสนับสนุนให้อบรมฟรี เมื่อฝึกอบรมเสร็จจะต้องฝึกงาน 2 เดือน เมื่อผ่านจะได้สัญญามีเงินเดือนประมาณ 12,000 - 20,000 บาท ซึ่งหลังจากนี้เรามีการเซ็น MOU ร่วมกันระหว่าง กรมราชทัณฑ์ กรมคุมประพฤติ และโรงเรียน หากเราร่างกรอบต่างๆ เสร็จและพร้อมก็สามารถเริ่มปฏิบัติได้ทันที
"การฝึกอาชีพเพื่อเตรียมความพร้อมก่อนปล่อย รวมทั้งการหางานให้ผู้ต้องขัง เป็นส่วนหนึ่งในกระบวนการคืนคนดีสู่สังคม ไม่ให้ผู้เคยทำความผิดกลับมากระทำผิดซ้ำ อาจจะสำเร็จหรือไม่สำเร็จบ้าง แต่เราก็ต้องทำเพื่อให้โอกาสให้พวกเขาเหล่านั้นมีทางเลือกที่จะกลับตัวเป็นคนดี" นายสมศักดิ์ กล่าว
วันเสาร์ที่ 9 กรกฎาคม 2565
ดีอีเอส จับกระแสมือโพสต์ข่าวปลอมโหมป่วนความสงบสุขสังคม
ดีอีเอส จับกระแสมือโพสต์ข่าวปลอมโหมป่วนความสงบสุขสังคม
ดีอีเอสจับตาสถานการณ์ข่าวปลอมสัปดาห์แรกก.ค. 65เฟคนิวส์บิดเบือนนโยบายรัฐ/ข่าวสารราชการ/ความสงบเรียบร้อยของสังคมพุ่งเฉียด80%ของจำนวนเรื่องที่ต้องตรวจสอบครองทั้ง10อันดับข่าวปลอมคนสนใจสูงสุด
นางสาวนพวรรณหัวใจมั่นโฆษกกระทรวงดิจิทัลเพื่อเศรษฐกิจและสังคมฝ่ายการเมือง(ดีอีเอส)กล่าวว่าสรุปผลการมอนิเตอร์และรับแจ้งข่าวปลอมประจำสัปดาห์ระหว่างวันที่1-7ก.ค.65โดยศูนย์ต่อต้านข่าวปลอมมีข้อความที่เข้ามาทั้งสิ้น11,603,203ข้อความจากการคัดกรองมีข้อความที่ต้องดำเนินการตรวจสอบ(Verify)จำนวน300ข้อความรวมเรื่องที่ต้องดำเนินการตรวจสอบ115เรื่องและเป็นน่าจับตาว่าสัดส่วนเกือบ80%อยู่ในกลุ่มข่าวนโยบายรัฐบาล/ข่าวสารทางราชการ/ความสงบเรียบร้อยของสังคมโดยมีจำนวน78เรื่อง
ขณะที่เมื่อตรวจสอบข้อมูลเชิงลึก(Insight)พบว่าข่าวปลอมที่คนสนใจสูงสุด10อันดับในสัปดาห์ล่าสุดนี้กระจุกตัวอยู่ที่ข่าวในกลุ่มที่1คือกลุ่มข่าวนโยบายรัฐฯทั้ง10ข่าวตามลำดับดังนี้1.ศาลรัฐธรรมนูญวินิจฉัยตราฮาลาลผิดกฎหมาย2.แอปเป๋าตังให้กู้เงิน1หมื่นบาทลงทะเบียนได้ทุกอาชีพ3. DSIแจ้งให้ดาวน์โหลดแอปฯป้องกันการฉ้อโกงของDSIสามารถล็อกข้อมูลการฉ้อโกงได้ทั้งหมด4.มุสลิมไทยได้เป็นเจ้าของบัญชีธนาคารอิสลามทุกคนสามารถกู้เงินโดยไม่ต้องใช้หนี้คืนได้5.เพจFacebookและ Lineเชิญชวนเปิดพอร์ตลงทุนโดยได้รับการรับรองหรืออยู่ภายใต้การควบคุมของสำนักงานก.ล.ต.
6.มุสลิมสามารถซื้อที่ดินได้ไม่จำกัดส่วนชาวพุทธซื้อที่ดินได้แค่50ไร่เท่านั้น7.ธ.ก.ส.เปิดสินเชื่อโครงการสนับสนุนสินเชื่อฉุกเฉินสำหรับผู้รับผลกระทบจากโควิด19จำนวน50,000 - 100,000บาท8.ผู้อื่นรู้ยอดเงินในธนาคารได้หากรู้เบอร์มือถือที่ผูกพร้อมเพย์9.สธ.เตือนไข้หวัดใหญ่ครั้งนี้มีความร้ายแรงมากให้งดการเดินทางและกิจกรรมทุกประเภทและ10.เพจเฟซบุ๊กสำนักงานก.ล.ต.มีลิงก์เชื่อมไปเว็บไซต์ที่เสนอแจกAirdropเหรียญคริปโต
“อยากขอความร่วมมือประชาชนอย่าหลงเชื่อตื่นตระหนกหรือแชร์ข่าวที่ได้รับผ่านโซเชียลโดยไม่ได้มีการตรวจสอบให้รอบด้านหรือติดต่อสอบถามไปยังหน่วยงานที่ถูกอ้างชื่อในข่าวขอให้มีความรอบคอบในการรับข้อมูลข่าวสารเลือกเชื่อเลือกแชร์และสามารถติดตามและแจ้งเบาะแสข่าวปลอมมาที่ศูนย์ต่อต้านข่าวปลอมผ่านไลน์@antifakenewscenter เว็บไซต์https://www.antifakenewscenter.com/ทวิตเตอร์https://twitter.com/AFNCThailandและช่องทางโทรศัพท์โทรสายด่วนGCC 1111ต่อ87”นางสาวนพวรรณกล่าว
*************
วันพฤหัสบดีที่ 30 มิถุนายน 2565
รฟฟท. จัดโครงการ CSR “มอบรอยยิ้มให้น้อง พร้อมเสริมสร้างพัฒนาการเด็ก”
ปรับปรุงลานอเนกประสงค์ ให้แก่ โรงเรียนชุมทางตลิ่งชัน เมื่อวันที่ 29 มิถุนายน 2565
นายสุเทพ พันธุ์เพ็ง กรรมการผู้อำนวยการใหญ่ บริษัท รถไฟฟ้า ร.ฟ.ท. จำกัด (รฟฟท.) กระทรวงคมนาคม ผู้ให้บริการรถไฟฟ้าชานเมืองสายสีแดง เปิดเผยว่า เพื่อให้สอดคล้องตามนโยบายความรับผิดชอบต่อสังคมที่บริษัทให้ความสำคัญมาอย่างต่อเนื่องผ่านการจัดกิจกรรม CSR ต่างๆ ที่จะช่วยส่งเสริมการเรียนรู้ พัฒนาการ และสุขภาพของเด็ก และเยาวชน ซึ่งจะเติบโตขึ้นเป็นกำลังสำคัญของประเทศชาติต่อไปในอนาคต รวมทั้งช่วยส่งเสริมโรงเรียน หรือสถานศึกษาที่อยู่บริเวณใกล้เคียงกับรถไฟฟ้าชานเมืองสายสีแดง ให้มีลานกิจกรรมที่สามารถใช้ประโยชน์ในการจัดกิจกรรมต่าง ๆ ได้อย่างมีประสิทธิภาพสูงสุด บริษัทจึงได้จัดโครงการ CSR “มอบรอยยิ้มให้น้อง พร้อมเสริมสร้างพัฒนาการเด็ก” ปรับปรุงลานอเนกประสงค์ ณ โรงเรียนชุมทางตลิ่งชัน โดยมีพิธีเปิดโครงการ เมื่อวันที่ 29 มิถุนายน 2565 ที่ผ่านมา
รถไฟฟ้าชานเมืองสายสีแดง ยกระดับคุณภาพชีวิตคนชานเมือง Call Center 1690 ตลอด 24 ชั่วโมง
วันพฤหัสบดีที่ 30 ธันวาคม 2564
โฆษกรัฐบาล เผย “นายกฯ” ฝากประชาชนร่วมรักษาวินัยจราจร สวมหมวกนิรภัย ใส่แมสก์ เมาไม่ขับ ช่วยลดอุบัติเหตุบนท้องถนน ควบคู่ป้องกันโควิด-19 ในช่วงเทศกาลปีใหม่นี้
โฆษกรัฐบาล เผย “นายกฯ” ฝากประชาชนร่วมรักษาวินัยจราจร สวมหมวกนิรภัย ใส่แมสก์ เมาไม่ขับ ช่วยลดอุบัติเหตุบนท้องถนน ควบคู่ป้องกันโควิด-19 ในช่วงเทศกาลปีใหม่นี้
วันที่ 30 ธ.ค. 64 นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมมีความห่วงใยพี่น้องประชาชนทั้งการสัญจรเดินทาง และการป้องกันการแพร่ระบาดไวรัสโควิด-19 ในช่วงเทศกาลส่งท้ายปีเก่า-ต้อนรับปีใหม่ ซึ่งหลายบริษัทและหน่วยงานราชการจะทำงานวันนี้เป็นวันสุดท้าย ก่อนจะเริ่มวันหยุดยาวต่อเนื่องตั้งแต่วันพรุ่งนี้ จึงได้ฝากย้ำให้พี่น้องประชาชนผู้ใช้รถ ใช้ถนน ต้องรักษาวินัยในการจรจร หากเป็นผู้ขับขี่จักรยานยนต์ต้องสวมหมวกนิรภัย สวมหน้ากากผ้า/หน้ากากอนามัย เมาไม่ขับ หากมีอาการอ่อนเพลียในระหว่างเดินทางก็ขอให้หยุดพัก เพื่อช่วยกันลดความเสี่ยงการเกิดอุบัติเหตุ สร้างความปลอดภัยในการใช้รถใช้ถนนร่วมกัน ขณะเดียวกัน ก็มอบหมายให้กระทรวงมหาดไทย กระทรวงคมนาคม สำนักงานตำรวจแห่งชาติ บูรณาการงานเพื่อติดตามการใช้เส้นทางสัญจรของพี่น้องประชาชน ทั้งเส้นทางถนนสายหลัก ถนนสายรอง รวมทั้งถนนในชุมชน พร้อมทั้งให้จัดชุดเคลื่อนที่เร็ว ในการเข้าแก้ไขสถานการณ์เร่งด่วน ในเส้นทางสายหลักทุกสาย เพื่อรองรับการเดินทางของประชาชนกลับภูมิสำเนาหรือสถานที่ท่องเที่ยวได้อย่างสะดวกรวดเร็ว
โฆษกประจำสำนักนายกรัฐมนตรี ยังกล่าวว่า นายกรัฐมนตรียังกำชับให้ตำรวจตรวจสอบร้านค้าและสถานที่จำหน่ายสุราหรือที่ให้บริการเครื่องดื่มแอลกอฮอล์ ต้องปฏิบัติตามกฎหมายอย่างเข้มงวด ทั้งการควบคุมการจำหน่ายสุราให้กับเยาวชนที่มีอายุไม่เกิน 20 ปี ห้ามมีโปรโมชั่นและการโฆษณาในสื่อทุกประเภท และให้จำหน่ายตามเวลาและสถานที่ และ เปิด - ปิด สถานบริการตามเวลาที่กฎหมายกำหนดเท่านั้น
“นายกรัฐมนตรียังกำชับให้เจ้าหน้าที่ประจำจุดตรวจ จุดสกัดให้กวดขันวินัยจราจร ตรวจวัดแอลกอฮอล์ตามขั้นตอนมาตรฐานอย่างโปร่งใส ขณะเดียวกันประชาชนต้องร่วมกันปฏิบัติตามหลัก 3 ม. “ไม่เมา-สวมหมวก-ใส่แมสก์” ดูแลอนามัยส่วนบุคคล ภายใต้สถานการณ์การแพร่ระบาดของโรค COVID-19 เพื่อลดอุบัติเหตุทางถนน ลดการติดเชื้อไวรัสโควิด-19 ป้องกันการแพร่ระบาด จากการเดินทางกลับภูมิลำเนา เพื่อพบปะครอบครัวและเครือญาติด้วยความสุขและปลอดภัย” โฆษกประจำสำนักนายกรัฐมนตรีกล่าว
วันพฤหัสบดีที่ 7 เมษายน 2565
นิพนธ์ ลุยแจกโฉนดที่ดินจ.ตรัง เร่งสร้างหลักประกันฯ สร้างรายได้ให้ประชาชน
นิพนธ์ ลุยแจกโฉนดที่ดินจ.ตรัง เร่งสร้างหลักประกันฯ สร้างรายได้ให้ประชาชน
เมื่อเวลา 10.30 น. วันที่ 7 เมษายน 2565 ที่ศูนย์พัฒนาเด็กเล็ก องค์การบริหารส่วนตำบลนาท่ามเหนือ อำเภอเมืองตรัง จังหวัดตรัง นายนิพนธ์ บุญญามณี รัฐมนตรีช่วยว่าการกระทรวงมหาดไทย เป็นประธานในพิธีมอบโฉนดที่ดินให้แก่ประชาชนตามโครงการ “มอบโฉนดที่ดินทั่วไทย นำสุขคลายทุกข์ให้ประชาชน” โดยมี นายขจรศักดิ์ เจริญโสภา ผู้ว่าราชการจังหวัดตรัง นพ.ตุลกานต์ มักคุ้น พรรคประชาธิปัตย์ นายสมบูรณ์ อุทัยเวียนกุล เลขานุการประธานรัฐสภา นายกอบต.นาท่ามเหนือ กำนัน ผู้ใหญ่บ้าน และหน่วยงานที่เกี่ยวข้อง รวมถึงประชาชนที่มารอรับโฉนดที่ดินเข้าร่วมในโครงการฯ
นายนิพนธ์ กล่าวว่า การมอบโฉนดที่ดิน ตามโครงการ "มอบโฉนดที่ดินทั่วไทย นำสุขคลายทุกข์ให้ประชาชน" ให้กับประชาชนเจ้าของกรรมสิทธิ์ที่ดินในวันนี้พี่น้องประชาชนในพื้นที่หมู่ที่ 1 ต.นาท่ามเหนือ อ.เมืองตรัง จ.ตรัง จะได้มีหลักประกันความมั่นคงในกรรมสิทธิ์ ในที่อยู่อาศัยและที่ทำกิน สามารถนำโฉนดที่ดินไปประกอบการพัฒนาในอาชีพของตนเอง เพิ่มผลผลิตและรายได้เป็นผลดีในทางเศรษฐกิจของตนเอง และตอบสนองนโยบายรัฐบาลด้านการลดความเหลื่อมล้ำของสังคม ซึ่งจังหวัดตรังในแผนปฏิบัติการตามโครงการดังกล่าวมีศูนย์เดินสำรวจออกโฉนดที่ดินจังหวัดสงขลา–พัทลุง-สตูล-นครศรีธรรมราช เป็นผู้ดำเนินการ ได้ดำเนินการเสร็จสิ้น ปรากฎว่าในพื้นที่หมู่ที่ 1 (บ้านโคกมะม่วง) ต.นาท่ามเหนือ อ.เมืองตรัง จ.ตรัง มีการเดินสำรวจออกโฉนดที่ดินฯ รวมทั้งสิ้น จำนวน 113 แปลง
นายนิพนธ์ กล่าวต่อด้วยว่า กระทรวงมหาดไทย โดยกรมที่ดิน ยืนยันว่านโยบายการเดินออกสำรวจโฉนดที่ดินก็จะเร่งรัดดำเนินการต่อไปในส่วนต่าง ๆ ของประเทศไทย ให้พี่น้องประชาชนได้สามารถเข้าถึงการมีเอกสารสิทธิในที่ดินของตนเอง ซึ่งยังมีโครงการที่ดินแห่งชาติ(คทช.) เป็นอีกหนึ่งโครงการที่จะนำที่ดินของรัฐที่ประชาชนทำมาหากินอยู่แล้วมาจัดให้แก่ประชาชน ให้ประชาชนที่ไม่มีที่ดินทำกิน หรือมีไม่เพียงพอ ช่วยให้มีที่ดินทำกินอย่างถูกต้องตามระเบียบกฎหมาย
วันพุธที่ 27 กรกฎาคม 2565
กรมทางหลวงชนบทสนับสนุนทางเข้าอ่างเก็บน้ำนฤบดินทรจินดา เพิ่มศักยภาพการคมนาคมขนส่ง จังหวัดปราจีนบุรีและสระแก้ว
ตามนโยบายของรัฐมนตรีว่าการกระทรวงคมนาคม ลาดยางถนน 16 กิโลเมตร คืบหน้ากว่า 94% คาดว่าจะก่อสร้างแล้วเสร็จในเดือนสิงหาคม 2565
กรมทางหลวงชนบท (ทช.) กระทรวงคมนาคม ดำเนินโครงการก่อสร้างถนนสายแยก ทล.304 - บ้านคลองผักขม อำเภอนาดีและอำเภอเมือง จังหวัดปราจีนบุรีและสระแก้ว เพื่อสนับสนุนทางเข้าอ่างเก็บน้ำนฤบดินทรจินดา (โครงการห้วยโสมงอันเนื่องมาจากพระราชดำริ) และเพื่อป้องกันน้ำท่วมขังในเขตชุมชน จึงออกแบบก่อสร้างระบบระบายน้ำในชุมชนให้ผู้ใช้เส้นทางมีความปลอดภัย ทั้งยังช่วยแบ่งเบาการจราจรของถนนสายหลัก (ทล.304) รองรับการคมนาคมขนส่งระหว่างจังหวัดได้อย่างมีประสิทธิภาพมากยิ่งขึ้น
จากนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม ในการยกระดับโครงข่ายทางเพื่อให้การคมนาคมที่เชื่อมต่อระหว่างจังหวัดและอำเภอเป็นไปอย่างมีประสิทธิภาพ เป็นการเพิ่มคุณภาพชีวิตที่ดีให้ประชาชนสามารถเดินทางได้อย่างสะดวก รวดเร็ว และปลอดภัย ทช. จึงได้ดำเนินโครงการก่อสร้างถนนสายแยก ทล.304 - บ้านคลองผักขม อำเภอนาดีและอำเภอเมือง จังหวัดปราจีนบุรีและสระแก้ว มีจุดเริ่มต้นโครงการบริเวณ กม. ที่ 0+000 (บ้านทุ่งโพธิ์) และสิ้นสุดโครงการบริเวณ กม. ที่ 16+000 (บ้านอ่างทอง) รวมระยะทาง 16 กิโลเมตร โดยได้ดำเนินการก่อสร้างขยายถนนแบบผิวจราจรแอสฟัลท์ติกคอนกรีตจากเดิมกว้าง 6 เมตร มีไหล่ทางกว้างข้างละ 1 เมตร เป็นผิวจราจรแอสฟัลท์ติกคอนกรีตกว้าง 7 เมตร มีไหล่ทางกว้างข้างละ 2.50 เมตร พร้อมงานปรับปรุงขยายสะพานคอนกรีตเสริมเหล็ก 7 แห่ง การก่อสร้างงานระบบระบายน้ำ ติดตั้งไฟฟ้าแสงสว่าง และอุปกรณ์อำนวยความปลอดภัย โดยใช้งบประมาณในการก่อสร้างรวม 145.400 ล้านบาท ซึ่งปัจจุบันผลงานการก่อสร้างมีความคืบหน้าไปแล้วกว่าร้อยละ 94 ขณะนี้อยู่ระหว่างการติดตั้งอุปกรณ์อำนวยความปลอดภัย ป้ายจราจร ไฟฟ้าแสงสว่าง และการตีเส้นจราจร ซึ่งคาดว่าจะดำเนินการแล้วเสร็จสมบูรณ์ในเดือนสิงหาคม 2565
วันพฤหัสบดีที่ 11 พฤศจิกายน 2564
ปลัดฯ บุญชอบ มอบแนวทางการปฏิบัติงานสำนักงานปลัดกระทรวงแรงงาน
ปลัดกระทรวงแรงงาน ตรวจเยี่ยมและมอบแนวทางการปฏิบัติงานสำนักงานปลัดกระทรวงแรงงาน เน้นย้ำการบูรณาการการทำงานเชิงรุกอย่างมีประสิทธิภาพ เพื่อประโยชน์ต่อประชาชนสูงสุด
วันที่ 11 พฤศจิกายน 2564 นายบุญชอบ สุทธมนัสวงษ์ ปลัดกระทรวงแรงงาน เป็นประธานการประชุมตรวจเยี่ยมและมอบแนวทางการปฏิบัติงานสำนักงานปลัดกระทรวง ปีงบประมาณ พ.ศ. 2565 เพื่อรับฟังการนำเสนอภารกิจในภาพรวมของกระทรวงแรงงาน การนำเสนองานสำคัญของสำนักงานปลัดกระทรวงแรงงานที่มีการดำเนินการทั้งในส่วนกลางและส่วนภูมิภาค การนำเสนองานสนับสนุนและการพัฒนาองค์กรจากผู้อำนวยการที่รับผิดชอบในแต่ละเรื่อง รวมถึงมอบแนวทางการปฏิบัติงานให้ข้าราชการและเจ้าหน้าที่ประจำกระทรวงแรงงาน โดยมีนางสาวบุปผา เรืองสุด รองปลัดกระทรวงแรงงาน ผู้บริหารระดับสูง และผู้เกี่ยวข้อง เข้าร่วมประชุม ณ ห้องประชุมประสงค์ รณะนันทน์ ชั้น 5 อาคารกระทรวงแรงงาน
นายบุญชอบ กล่าวว่า สำหรับภารกิจต่าง ๆ ของกระทรวงแรงงานนั้น บางภารกิจอาจจะทำให้รู้สึกว่ากำลังทำงานเกินขอบข่ายในหน้าที่ของตนเอง เช่น การช่วยเหลือกลุ่มคนพิการ ผู้ประกอบการ SMEs การจัดหาวัคซีนมาฉีดให้ประชาชน เป็นต้น แต่ขอให้เข้าใจว่าเราคือข้าราชการ จึงอยากให้ทุกคนทำความเข้าใจในมิติใหม่ว่า การที่เราสามารถทำให้ประชาชนทุกคนมีชีวิตความเป็นอยู่ที่ดีขึ้น ได้รับประโยชน์จากภาครัฐคือหน้าที่ของพวกเราทุกคน ซึ่งเป็นหนึ่งในวิสัยทัศน์ที่ท่านสุชาติ ชมกลิ่น รัฐมนตรีว่ากระทรวงแรงงาน ได้มอบเอาไว้ และความสำเร็จในภารกิจต่าง ๆ ก็ต้องขอขอบคุณและเป็นกำลังใจให้ข้าราชการ เจ้าหน้าที่ทุกคนที่ได้ร่วมกันทุ่มเทการทำงานมาอย่างต่อเนื่อง ซึ่งเป็นฟันเฟืองที่ก่อให้เกิดความสำเร็จและมีประสิทธิภาพ
ปลัดกระทรวงแรงงาน กล่าวเพิ่มเติมว่า ขอให้พวกเราเน้นการทำงานในเชิงรุก และเน้นประสิทธิภาพของการทำงานควบคู่ไปกับความสำเร็จ ซึ่งที่ผ่านมาผมขอชื่นชมว่าพวกเรามีระบบการทำงานที่ทำได้ดีอยู่แล้วจึงขอให้รักษามาตรฐานนี้เอาไว้และพัฒนาให้ดีขึ้นไปเรื่อย ๆ โดยเฉพาะอย่างยิ่งการผนึกกำลังของ 5 เสือแรงงานให้เข้มแข็ง เพื่อช่วยเหลือกันทำงานให้แก่พี่น้องประชาชนต่อไป
--------------------------------------
วันอาทิตย์ที่ 6 กุมภาพันธ์ 2565
โฆษกรัฐบาลเผย “นายกฯ” ยินดีโครงการคนละครึ่ง เฟส 4 กระตุ้น - ขับเคลื่อนเศรษฐกิจได้จริงและต่อเนื่อง ช่วงการใช้จ่าย 3 เดือน คาดจะเติมเม็ดเงินในระบบสะพัดได้กว่า 7 หมื่นล้านบาท
โฆษกรัฐบาลเผย “นายกฯ” ยินดีโครงการคนละครึ่ง เฟส 4 กระตุ้น - ขับเคลื่อนเศรษฐกิจได้จริงและต่อเนื่อง ช่วงการใช้จ่าย 3 เดือน คาดจะเติมเม็ดเงินในระบบสะพัดได้กว่า 7 หมื่นล้านบาท  เตือนร้านค้า-ประชาชนใช้จ่ายตามเงื่อนไข ห้ามแลกเงินสดผิดกฎหมาย
วันนี้(6ก.พ.65)นายธนกรวังบุญคงชนะโฆษกประจำสำนักนายกรัฐมนตรีเปิดเผยความคืบหน้าโครงการเพิ่มกำลังซื้อให้แก่ผู้มีบัตรสวัสดิการแห่งรัฐระยะที่4โครงการเพิ่มกำลังซื้อให้แก่ผู้ที่ต้องการความช่วยเหลือเป็นพิเศษระยะที่2และโครงการคนละครึ่งระยะที่4ได้เปิดให้ประชาชนใช้จ่ายวันแรกเมื่อวันอังคารที่1กุมภาพันธ์2565ที่ผ่านมาความคืบหน้าการใช้จ่ายล่าสุด(ข้อมูลวันที่4กุมภาพันธ์2565)มีผู้ใช้สิทธิทุกโครงการรวม24.99ล้านรายและมียอดใช้จ่ายรวมทั้งหมด8,886.93ล้านบาทโดยสรุปผลการใช้จ่ายได้ดังนี้1)โครงการคนละครึ่งระยะที่4มีผู้ใช้สิทธิสะสม15.88ล้านคนยอดใช้จ่ายสะสม7,084.1ล้านบาทแบ่งเป็นส่วนที่ประชาชนจ่ายสะสม3,584.4ล้านบาทและรัฐร่วมจ่ายสะสม3,499.7ล้านบาท2)โครงการเพิ่มกำลังซื้อให้แก่ผู้มีบัตรสวัสดิการแห่งรัฐระยะที่4มีผู้ใช้สิทธิสะสม8.54ล้านคนยอดใช้จ่ายสะสม1,691.26ล้านบาทและ3)โครงการเพิ่มกำลังซื้อให้แก่ผู้ที่ต้องการความช่วยเหลือเป็นพิเศษระยะที่2มีผู้ใช้สิทธิสะสม0.57ล้านคนยอดใช้จ่ายสะสม111.57ล้านบาท
โฆษกประจำสำนักนายกรัฐมนตรีกล่าวเพิ่มเติมถึงโครงการคนละครึ่งเฟส4ว่าเป็นไปตามนโยบายของพลเอกประยุทธ์ จันทร์โอชานายกรัฐมนตรีและรัฐมนตรีว่าการกระทรวงกลาโหมมีวัตถุประสงค์ชัดเจนเพื่อฟื้นฟูเศรษฐกิจจนถึงระดับฐานรากอย่างต่อเนื่องให้ผู้ประกอบการรายย่อยทุกระดับมีรายได้จากการขายสินค้าและบริการและเป็นการลดภาระค่าใช้จ่ายในชีวิตประจำวันให้กับประชาชนซึ่งขณะนี้กระทรวงการคลังได้ตรวจสอบพบหลักฐานผู้ประกอบการกระทำความผิดเงื่อนไขโครงการฯในลักษณะไม่มีการซื้อขายสินค้าหรือบริการจริงโดยได้มีการระงับสิทธิผู้ประกอบการดังกล่าวเรียบร้อยแล้วและจะเข้าสู่กระบวนการตามหลักเกณฑ์ที่กำหนดและกฎหมายที่เกี่ยวข้องต่อไปดังนั้นจึงขอให้ประชาชนและผู้ประกอบการปฏิบัติตามหลักเกณฑ์เงื่อนไขของโครงการคนละครึ่งระยะที่4และอย่าหลงเชื่อการเชิญชวนตามโฆษณาผ่านช่องทางต่างๆของผู้ไม่หวังดีที่เสนอจะช่วยหาประโยชน์จากโครงการฯโดยไม่ได้ทำการซื้อขายสินค้าหรือบริการจริงอย่างเด็ดขาดเพราะอาจตกเป็นเหยื่อในการสนับสนุนให้เกิดการกระทำความผิดด้วย
“โครงการคนละครึ่งมีวัตถุประสงค์เพื่อฟื้นฟูและกระตุ้นเศรษฐกิจจนถึงระดับฐานรากไม่ได้มีลักษณะของการแจกเงินแต่เป็นการสนับสนุนให้ประชาชนส่งต่อกำลังซื้อไปยังผู้ประกอบการรายย่อยให้สามารถมีรายได้จากการขายสินค้าและการให้บริการได้อย่างต่อเนื่องฝากเตือนประชาชน-ร้านค้าใช้จ่ายโครงการตามที่กำหนดไว้ภาครัฐมีระบบการติดตามตรวจสอบพฤติกรรมหรือธุรกรรมที่ผิดปกติอย่างต่อเนื่องซึ่งหากพบการกระทำความผิดจะไม่สามารถเข้าร่วมโครงการฯได้อีกและมีโทษตามกฎหมายด้วยทั้งนี้โครงการฯเฟส4ใช้จ่ายได้3เดือนซึ่งจะสิ้นสุดในวันที่30เมษายนนี้จะสามารถเพิ่มเม็ดเงินกระตุ้นเศรษฐกิจได้อีกเกือบ7หมื่นล้านบาท”โฆษกประจำสำนักนายกรัฐมนตรีกล่าว
-------
วันจันทร์ที่ 8 สิงหาคม 2565
กรมทางหลวงได้รับรางวัล “ระดับดีเด่น” ประเภทโครงการหน่วยงานรัฐที่มีการปฏิบัติตามมาตรการในรายงานการประเมินผลกระทบสิ่งแวดล้อมประจำปี 2564
(EIA Monitoring Awards 2021) ประจำปี 2564
ตามที่กระทรวงคมนาคม โดยนายศักดิ์สยาม ชิดชอบ รัฐมนตรีว่าการกระทรวงคมนาคม มีนโยบายและติดตามกำชับให้หน่วยงานในสังกัดดำเนินการพัฒนาระบบโครงสร้างพื้นฐานด้านคมนาคมให้เกิดความสะดวกและปลอดภัยแก่ประชาชน โดยคำนึงถึงความยั่งยืนและเป็นมิตรต่อสิ่งแวดล้อม วันนี้ (8 ส.ค. 2565) นายสราวุธ ทรงศิวิไล อธิบดีกรมทางหลวง เข้ารับรางวัลสถานประกอบการที่ปฏิบัติตามมาตรการในรายงานการประเมินผลกระทบสิ่งแวดล้อมประจำปี 2564 (EIA Monitoring Awards2021) โดยนายวราวุธ ศิลปอาชา รัฐมนตรีว่าการกระทรวงทรัพยากรธรรมและสิ่งแวดล้อมเป็นผู้มอบรางวัล ในงาน การประชุมวิชาการของสำนักงานนโยบายและแผนทรัพยากรธรรมชาติและสิ่งแวดล้อม (สผ.) ประจำปี พ.ศ. 2565 ภายใต้แนวคิด "47 ปี สผ. สืบสานปรัชญาเศรษฐกิจพอเพียง เพื่อการพัฒนาที่ยั่งยืน" ณ ห้องแกรนด์บอลลูม โรงแรมมิราเคิลแกรนด์ คอนเวนชั่น กรุงเทพมหานคร โดยมีโครงการของกรมทางหลวงได้รับรางวัล "ระดับดีเด่น" จำนวน 2 โครงการ ได้แก่ โครงการทางหลวงพิเศษระหว่างเมือง สายพัทยา - มาบตาพุด และโครงการทางหลวงแนวใหม่เลี่ยงเมืองเชียงราย ตอนแยกทางหลวงหมายเลข 1211 - แยกทางหลวงหมายเลข 1207
การจัดงานมอบรางวัลElAMonitoring Awards2021 ครั้งนี้ เพื่อนำเสนอผลการดำเนินงานสำคัญของสำนักงานนโยบายและแผนทรัพยากรธรรมชาติและสิ่งแวดล้อม และผลสำเร็จของโครงการที่ได้รับการสนับสนุนงบประมาณจากกองทุนสิ่งแวดล้อมในโอกาส 30 ปี ของกองทุนสิ่งแวดล้อม โดยมีการมอบรางวัลEA Monitoring Awards2021 มอบรางวัลเครือข่ายกองทุนสิ่งแวดล้อม และการมอบประกาศเกียรติคุณสำหรับเทศบาลภายใต้กรอบความร่วมมืออาเชียนด้านสิ่งแวดล้อมเมืองที่ยั่งยืน ประจำปี 2564 และในส่วนของการประชุมวิชาการฯ จะเป็นเวทีการแลกเปลี่ยนองค์ความรู้ ประสบการณ์ และเสริมสร้างศักยภาพความร่วมมือของภาคีเครือข่ายในการสนับสนุนการขับเคลื่อนการดำเนินงานที่เกี่ยวข้องด้านการบริหารจัดการทรัพยากรธรรมชาติและสิ่งแวดล้อมที่จะนำไปสู่การพัฒนาที่ยั่งยืนต่อไป
วันพฤหัสบดีที่ 21 เมษายน 2565
การทางพิเศษแห่งประเทศไทย แจ้งใช้บัตร Easy Pass ของ กทพ. ผ่านทางยกระดับอุตราภิมุข (ดอนเมืองโทลล์เวย์) ได้แล้ว
ตั้งแต่เวลา 00.01 น. ของวันที่ 23 เมษายน 2565 เป็นต้นไป
การทางพิเศษแห่งประเทศไทย (กทพ.) กระทรวงคมนาคม แจ้งผู้ใช้บริการบัตร Easy Pass สามารถใช้บัตร Easy Pass ผ่านทางยกระดับอุตราภิมุข (ดอนเมืองโทลล์เวย์) ได้ตั้งแต่เวลา 00.01 น. ของวันที่ 23 เมษายน 2565 เป็นต้นไป โดยสามารถใช้ได้ทุกด่านฯ ประกอบด้วย ด่านฯ ดินแดง 1 ด่านฯ ดินแดง 2 ด่านฯ สุทธิสาร ด่านฯลาดพร้าวขาเข้า ด่านฯ ลาดพร้าวขาออก ด่านฯ รัชดาภิเษก 1 (ด่านบน) ด่านฯ รัชดาภิเษก ด่านฯ บางเขน ด่านฯ แจ้งวัฒนะ 1 (ด่านไกล) ด่านฯ แจ้งวัฒนะ 2 (ด่านใกล้) ด่านฯ หลักสี่ขาเข้า ด่านฯ หลักสี่ขาออก ด่านฯ ดอนเมือง 1 (ด่านไกล) ด่านฯ ดอนเมือง 2 (ด่านใกล้) ด่านฯ อนุสรณ์สถาน 1 (ด่านไกล) และ ด่านฯ อนุสรณ์สถาน 2 (ด่านใกล้)
สอบถามรายละเอียดเพิ่มเติมที่ Tollway Call Center โทร. 1233 และศูนย์บริการข้อมูลผู้ใช้ทางพิเศษ EXAT Call Center โทร. 1543 ได้ตลอด 24 ชั่วโมง
วันอังคารที่ 2 พฤศจิกายน 2564
โฆษกรัฐบาลเผย นายกฯ พอใจภาพรวมการเปิดประเทศ เปิดเรียนวันแรกเป็นไปด้วยเรียบร้อย แม้จะพบอุปสรรคในการปฏิบัติงานบ้าง ขอทุกฝ่ายยึดมาตรการ COVID Free Setting ยอดผู้ป่วยลดลงต่ำกว่า 9 พัน
โฆษกรัฐบาลเผย นายก ฯ พอใจภาพรวมการเปิดประเทศ/เปิดเรียนวันแรกเป็นไปด้วยเรียบร้อย แม้จะพบอุปสรรคในการปฏิบัติงานบ้าง ขอทุกฝ่ายยึดมาตรการ COVID Free Setting ยอดผู้ป่วยลดลงต่ำกว่า 9 พัน ผู้รักษาในระบบต่ำกว่าแสนราย เชื่อมั่นว่าระบบสาธารณสุขไทย
วันที่ 2 พฤศจิกายน 2564 นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ชื่นชมเจ้าหน้าที่ทุกภาคส่วน ประชาชน ผู้ประกอบกิจการกิจกรรมต่าง ๆ ที่มีส่วนร่วมกันทำให้ภาพรวมการเปิดประเทศต้อนรับนักท่องเที่ยววันแรกจากประเทศที่มีความเสี่ยงต่ำ 63 ประเทศและพื้นที่วานนี้ เป็นไปด้วยความเรียบร้อย สำหรับปัญหาอุปสรรคในการดำเนินการต่าง ๆ ขอให้หน่วยงานที่เกี่ยวข้องเร่งแก้ไขเพื่อให้การดำเนินการดีขึ้น มั่นใจจะมีนักท่องเที่ยวที่ตัดสินใจจะเข้ามาท่องเที่ยวในประเทศปลายปีนี้เพิ่มมากขึ้น ขณะที่ภาพรวมการเปิดเรียนวันแรกทั่วประเทศ ก็ที่น่าพอใจ โดยครู ผู้ปกครองและนักเรียน ให้ความร่วมมือปฏิบัติตามมาตรการ sandbox safety zone in school ซึ่งคาดว่าจะสามารถทยอยเปิดโรงเรียนที่มีความพร้อมเพิ่มเติมได้อีกในระยะต่อไป
โฆษกประจำสำนักนายกรัฐมนตรียังกล่าวถึงจำนวนผู้ป่วยโควิด-19 ในประเทศลดต่ำกว่าต่อเนื่อง แม้จะมีการผ่อนคลายให้มีการดำเนินกิจการกิจกรรมทางสังคมมากขึ้น โดยศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (ศบค.) รายงานยอดผู้ติดเชื้อโควิด-19 วันนี้ (2 พ.ย. 64) มีจำนวน 7,574 ราย ซึ่งลดต่ำกว่าหมื่นต่อเนื่อง และผู้ป่วยที่ยังคงรักษาอยู่ที่ 98,444 ราย ซึ่งเป็นยอดผู้ป่วยในระบบที่ยังคงรักษาตัวอยู่ยอดต่ำกว่าแสนราย ช่วยลดความกดดันระบบสาธารณสุขของไทย สะท้อนประสิทธิภาพจัดการการแพร่ระบาดของโควิด-19 ไทยสามารถควบคุมการแพร่ระบาดอย่างเต็มที่และมีมาตรฐานสูงแม้ประเทศจะเริ่มเปิดกว้างให้มีการทำกิจกรรมมากขึ้น ขณะที่จำนวนผู้รับการฉีดวัคซีน ล่าสุด (1 พฤศจิกายน) จำนวน 76,520,658 โดส แบ่งเป็น เข็มที่ 1 สะสมจำนวน 42,671,447 ราย เข็มที่ 2 สะสมจำนวน 31,444,210 ราย เข็มที่ 3 ฉีดสะสมไปแล้วกว่า 2.4 ล้านโดส รวมทั้งยังจะเร่งกระจายและฉีดวัคซีนเพิ่มเติมในพื้นที่เสี่ยงและกลุ่มเสี่ยง ในจังหวัดภาคเหนือและชายแดนภาคใต้ด้วย
“นายกรัฐมนตรีฝากขอบคุณทุกคน ที่ปรับเปลี่ยน เรียนรู้ วิถีชีวิตแบบ “ปกติใหม่” เน้นการอยู่ร่วมกับไวรัสโควิด-19 ซึ่งนายกรัฐมนตรีและรัฐบาลตัดสินใจเดินหน้าเปิดประเทศมากขึ้นนี้ เพราะต้องการสร้างโอกาสและเพิ่มความหวังให้กับธุรกิจ เอกชน โดยเฉพาะผู้ประกอบการรายย่อยในอุตสาหกรรมบริการต่าง ๆ ได้กลับมาดำเนินกิจการกิจกรรมได้เกือบเหมือนปกติอีกครั้ง อย่างไรก็ตาม ท่านนายกรัฐมนตรียังกำชับให้ทุกหน่วยงานมีมาตรการเฝ้าระวังและแผนเผชิญเหตุ เพื่อป้องกันและควบคุมการแพร่ระบาดไวรัสโควิด-19 ในพื้นที่เสี่ยงและกลุ่มเสี่ยงอย่างเคร่งครัดด้วย” นายธนกร กล่าว
วันเสาร์ที่ 2 ตุลาคม 2564
สธ.เริ่มต้นการปฏิรูปเขตสุขภาพที่ 9 ลดข้อจำกัดด้านการบริหาร เพิ่มการเข้าถึงบริการของประชาชน
กระทรวงสาธารณสุข เดินหน้าปฏิรูประบบสาธารณสุข เพื่อระบบสุขภาพที่ยั่งยืน นำร่องปฏิรูป4 เขตสุขภาพเริ่มจากเขตสุขภาพที่ 9 ปรับระบบการทำงาน
กระทรวงสาธารณสุข เดินหน้าปฏิรูประบบสาธารณสุข เพื่อระบบสุขภาพที่ยั่งยืน นำร่องปฏิรูป4 เขตสุขภาพเริ่มจากเขตสุขภาพที่ 9 ปรับระบบการทำงาน ให้ประชาชนในพื้นที่ได้รับบริการด้านสาธารณสุขที่ทันสมัย ได้มาตรฐาน ลดความเหลื่อมล้ำ ลดการรอคอย
นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข ในฐานะประธานกรรมการกำกับทิศทางนโยบายด้านเขตสุขภาพ พร้อมด้วย นพ.อุดม คชินทร ประธานคณะกรรมการปฏิรูประบบสาธารณสุข นพ.โสภณ เมฆธน ผู้ช่วยรัฐมนตรีประจำกระทรวงสาธารณสุข และคณะผู้บริหารกระทรวงสาธารณสุข เปิดการปฏิรูปเขตสุขภาพนำร่องที่เขตสุขภาพที่ 9 เพื่อให้เกิดการแลกเปลี่ยนเรียนรู้ในการขับเคลื่อนการปฏิรูปเขตสุขภาพ ที่ โรงพยาบาลปากช่องนานา อำเภอเมือง จังหวัดนครราชสีมา
นายอนุทินกล่าวว่า รัฐบาลมีนโยบายในการปฏิรูปประเทศด้านสาธารณสุข เพื่อให้ประชาชนได้เข้าถึงบริการสุขภาพที่ดี มีประสิทธิภาพ อย่างทั่วถึงและเป็นธรรม โดยมีเป้าหมายการปฏิรูป 5 ด้าน (5Big Rocks) ได้แก่ การจัดการภาวะฉุกเฉินด้านสาธารณสุข โรคไม่ติดต่อ ผู้สูงอายุ ระบบหลักประกันสุขภาพ และการปฏิรูปเขตสุขภาพ โดยนำร่อง 4 เขตสุขภาพ ได้แก่ เขตสุขภาพที่ 1, 4, 9 และ 12 เริ่มจากเขตสุขภาพที่ 9 ซึ่งมีความพร้อม มีการปรับระบบบริหารจัดการแบบบูรณาการโดยชุมชน/ภาคี/อปท. มีส่วนร่วม มีจุดคัดกรองสุขภาพ (Health Station) 9,041 แห่ง ครอบคลุมทุกตำบล ทุกจังหวัด ช่วยเพิ่มการเข้าถึงระบบคัดกรองสุขภาพเบื้องต้น เช่น ตรวจวัดความดันโลหิต ตรวจระดับน้ำตาลในเลือด และเพิ่มความรอบรู้ด้านสุขภาพ ด้านการป้องกัน และดูแลรักษาโรคไม่ติดต่อ สำหรับประชาชนและผู้ป่วย ด้วยระบบ H4U กับ 3 หมอ ลดกลุ่มเสี่ยงโรคไม่ติดต่อเรื้อรัง ลดผู้ป่วยรายใหม่ และลดการใช้ยา รวมถึงพัฒนาระบบ H4U เพื่อให้แพทย์และประชาชนสามารถเข้าถึงข้อมูลสุขภาพและนำไปใช้ประโยชน์ เช่น การนัดหมายพบแพทย์ ปรึกษาทางไกล รับ-ส่งยาที่บ้าน ปรับเปลี่ยนพฤติกรรม และแจ้งเตือนความเสี่ยงต่างๆ เป็นต้น รวมทั้ง ยังรองรับนโยบาย 30 บาท รักษาทุกที่ เพิ่มความสะดวกในการเข้าถึงบริการของประชาชน โดยไม่มีขีดจำกัด
นายอนุทินกล่าวต่อว่า แนวทางการดำเนินงานปฏิรูปเขตสุขภาพของเขต 9 ถือว่ามีความครอบคลุมในมิติต่างๆที่เป็นเป้าหมายของการปฏิรูป สามารถเป็นต้นแบบแก่ 3 เขตสุขภาพนำร่องที่เหลือ นำไปปรับใช้ให้เหมาะสมกับบริบทของพื้นที่ และสามารถขยายผลไปในเขตสุขภาพอื่นๆ ที่มีความพร้อมได้ต่อไปเพื่อให้ประชาชนทุกพื้นที่ได้รับบริการด้านสาธารณสุขอย่างทั่วถึง ด้วยระบบบริการสาธารณสุขแบบใหม่ที่เน้นการกระจายอำนาจให้ประชาชน ลดอำนาจรัฐ เน้นเทคโนโลยีที่ทันสมัย มีประสิทธิภาพและมาตรฐาน ช่วยลดความเหลื่อมล้ำ ลดการรอคอย ทำให้สามารถแบ่งปันทรัพยากรและดูแลประชาชนได้ภายในเขตไม่ต้องส่งตัวข้ามเขตด้วยศักยภาพและมาตรฐานที่ได้ถูกพัฒนาขึ้น
​​​​​​
*********************************** 2 ตุลาคม2564
วันอังคารที่ 23 พฤศจิกายน 2564
ปลัดเกษตรฯ ติดตามงานสำคัญของสำนักงานปลัดกระทรวงเกษตรและสหกรณ์
ปลัดเกษตรฯ ติดตามงานสำคัญของสำนักงานปลัดกระทรวงเกษตรและสหกรณ์ มอบหมายผู้ที่เกี่ยวข้องดำเนินการตามเป้าหมายอย่างเต็มประสิทธิภาพ
ปลัดเกษตรฯ ติดตามงานสำคัญของสำนักงานปลัดกระทรวงเกษตรและสหกรณ์ มอบหมายผู้ที่เกี่ยวข้องดำเนินการตามเป้าหมายอย่างเต็มประสิทธิภาพ
ดร.ทองเปลว กองจันทร์ ปลัดกระทรวงเกษตรและสหกรณ์ เป็นประธานการประชุมติดตามงาน/โครงการสำคัญของสำนักงานปลัดกระทรวงเกษตรและสหกรณ์ ครั้งที่ 2/2564 โดยมีรองปลัดกระทรวงเกษตรและสหกรณ์ ทั้ง 4 ท่าน และผู้บริหารกระทรวงเกษตรและสหกรณ์ เข้าร่วม ณ ห้องประชุมกระทรวงเกษตรและสหกรณ์ และผ่านระบบออนไลน์ โดยที่ประชุมได้มีการรายงานความคืบหน้าการดำเนินงานในด้านต่าง ๆ คือ
1) คำสั่งแต่งตั้งคณะกรรมการขับเคลื่อนงานด้านการเกษตรระดับจังหวัด และหลักการบริหารงานและขับเคลื่อนงานโดยคณะกรรมการโดยสำนักแผนงานและโครงการพิเศษเพื่อให้การขับเคลื่อนนโยบายของรัฐบาลและกระทรวงเกษตรและสหกรณ์ในระดับจังหวัดและระดับอำเภอมีความเป็นเอกภาพ เป็นไปด้วยความรวดเร็ว และมีประสิทธิภาพยิ่งขึ้น
2) โครงการต้นแบบการขับเคลื่อนการเกษตรระดับหมู่บ้านสู่การผลิตสินค้าเกษตรมูลค่าสูง โดยสำนักแผนงานและโครงการพิเศษ มีเป้าหมายในการดำเนินการในพื้นที่ 75 จังหวัด 822 อำเภอ 5,619 ตำบล 5,797 หมู่บ้าน มีการจ้างงานอาสาสมัครเกษตรใน 5,797 หมู่บ้าน หมู่บ้านละ 3 คน รวม 17,391 คนระยะเวลาจ้าง 12 เดือน (ม.ค. - ธ.ค. 65) มีโครงการย่อยภายใต้โครงการโครงการขับเคลื่อนการเกษตรระดับหมู่บ้านฯ อาทิ การส่งเสริมสาธิตการผลิตปุ๋ยอินทรีย์คุณภาพสูงประจำหมู่บ้านสู่การผลิตสินค้าเกษตรมูลค่าสูงโครงการผลิตพืชอาหารสัตว์เชิงการค้าของหมู่บ้าน และโครงการส่งเสริมการผลิตสัตว์น้ำและแปรรูปสัตว์น้ำประจำหมู่บ้าน เป็นต้น
3) โครงการส่งเสริมเกษตรทฤษฎีใหม่โดยกองนโยบายเทคโนโลยีเพื่อการเกษตรและเกษตรกรรมยั่งยืน พื้นที่ดำเนินการครอบคลุมพื้นที่ทั่วประเทศ 77 จังหวัด เกษตรกรเป้าหมาย 17,000 ราย มีวิธีการดำเนินงาน คือ บริหารจัดการโครงการทั้งส่วนกลางและส่วนภูมิภาค การจัดทำคู่มือการดำเนินงาน การประชาสัมพันธ์ การจัดทำฐานข้อมูล การจ้างงานนักพัฒนาเกษตรทฤษฎีใหม่ การส่งเสริมองค์ความรู้ อบรมเกษตรกร การขุดสระน้ำ การสนับสนุนปัจจัยการผลิตและการบริหารจัดการ และการติดตามและประเมินผล
4) ผลการดำเนินงานในการแก้ไขปัญหาด้านการเกษตรต่างประเทศ ได้แก่ ความคืบหน้าพิธีสารว่าด้วยข้อกำหนดในการกักกันโรคและตรวจสอบสำหรับการส่งออกและนำเข้าผลไม้ไทยผ่านประเทศที่สาม และปัญหาการนำเข้าสินค้าเกษตรไทยของสาธารณรัฐประชาชนจีนโดยสำนักงานที่ปรึกษาการเกษตรต่างประเทศ ประจำกรุงปักกิ่งฝ่ายเกษตร ประจำสถานกงสุลใหญ่ ณ นครเซี่ยงไฮ้ฝ่ายเกษตร ประจำกงสุลใหญ่ ณ นครกว่างโจว และผลการประชุมภาคีอนุสัญญาสหประชาชาติว่าด้วยการเปลี่ยนแปลงสภาพภูมิอากาศครั้งที่ 26 (COP26) ต่อประเทศไทย และแนวโน้มและแนวทางการดำเนินการเพื่อให้เกิดความมั่นคงทางอาหารของประเทศในสหภาพยุโรปและการปรับใช้กับประเทศไทยโดยสำนักงานที่ปรึกษาการเกษตรต่างประเทศ ประจำสหภาพยุโรป
และ 5) ความก้าวหน้าผลการดำเนินงานของกลุ่มขับเคลื่อนการปฏิรูปประเทศยุทธศาสตร์ชาติ และการสร้างความสามัคคีปรองดอง กระทรวงเกษตรและสหกรณ์ (ป.ย.ป. กษ.) โดยติดตามการปรับโครงสร้างองค์กรและโครงสร้างอัตรากำลังในส่วนของสำนักงานปลัดกระทรวงเกษตรและสหกรณ์